title: Предложение за решение на Съвета относно наличието на прекомерен дефицит във Финландия

text:
   BG
BG    BG
 ---pagebreak---        ЕВРОПЕЙСКА КОМИСИЯ
                                   Брюксел, 15.6.2010
                                   SEC(2010) 746 окончателен
                        Предложение за
                  РЕШЕНИЕ НА СЪВЕТА
   относно наличието на прекомерен дефицит във Финландия
BG                                                           BG
 ---pagebreak---                                 ОБЯСНИТЕЛЕН МЕМОРАНДУМ
   1.      ПРИЛАГАНЕ НА ПАКТА ЗА СТАБИЛНОСТ И РАСТЕЖ В НАСТОЯЩИТЕ УСЛОВИЯ НА
           КРИЗА
   Много държави в ЕС понастоящем отчитат дефицити на консолидирания държавен
   бюджет, които надвишават посочената в Договора референтна стойност от 3 % от БВП.
   Често голямото нарастване на дефицита, както и на равнището на дълга, трябва да се
   разглежда в контекста на безпрецедентната световна финансова криза и икономическия
   спад през 2008—2009 г. Влияние оказват редица фактори. Първо, икономическият спад
   води до намаляване на данъчните приходи и до повишаване на социалните разходи
   (напр. за обезщетения при безработица). Второ, осъзнавайки важната роля на
   бюджетната политика при настоящите извънредни икономически условия, в своя
   Европейски план за икономическо възстановяване (ЕПИВ) от ноември 2008 г., одобрен
   от Европейския съвет през декември, Комисията призова за фискални стимули. В плана
   се предвижда стимулите да бъдат своевременни, целенасочени, с временен характер и
   съобразени с устойчивостта на публичните финанси и с конкурентоспособността в
   отделните държави-членки, както и да бъдат преустановени, след като икономическите
   условия се подобрят. И накрая, редица държави предприеха мерки за стабилизиране на
   финансовия сектор, някои от които оказаха влияние върху дълговата позиция или
   пораждат риск от по-висок дефицит и дълг в бъдеще, въпреки че някои от разходите в
   рамките на правителствената подкрепа биха могли да бъдат компенсирани на по-късен
   етап.
   Съгласно Пакта за стабилност и растеж от Комисията се изисква да започне
   процедурата при прекомерен дефицит (ППД), когато бюджетният дефицит на дадена
   държава-членка надвиши референтната стойност от 3 % от БВП. Измененията на Пакта
   за стабилност и растеж от 2005 г. имаха за цел да се гарантира по-специално, че
   икономическите и бюджетните условия са изцяло взети предвид на всеки етап от ППД.
   Така Пактът за стабилност и растеж осигурява рамката, подкрепяща държавните
   политики за бързо възстановяване на стабилното състояние на бюджета, като се отчита
   икономическата ситуация и по този начин се осигурява дългосрочна устойчивост на
   публичните финанси.
   2.      ПРЕДХОДНИ ЕТАПИ ОТ ПРОЦЕДУРАТА ПРИ ПРЕКОМЕРЕН ДЕФИЦИТ
   Процедурата при прекомерен дефицит (ППД) е определена в член 126 от Договора за
   функционирането на Европейския съюз. Тази процедура е допълнително уточнена в
   Регламент (ЕО) № 1467/97 на Съвета за определяне и изясняване на прилагането на
   процедурата при прекомерен дефицит1, който е част от Пакта за стабилност и растеж.
   Съгласно член 126, параграф 2 от Договора Комисията трябва да следи за спазването на
   бюджетната дисциплина въз основа на два критерия, а именно: a) дали съотношението
   на планирания или действителния държавен дефицит спрямо брутния вътрешен
   1
          OВ L 209, 2.8.1997 г., стp. 6. В доклада са взети предвид и одобрените от Съвета ЕКОФИН на
          10 ноември 2009 г. „Подробни указания за изпълнението на Пакта за стабилност и растеж и
          насоки относно формата и съдържанието на програмите за стабилност и конвергентните
          програми“, които са достъпни на http://ec.europa.eu/economy_finance/sgp/legal_texts/index_en.htm.
BG                                                    2                                                     BG
 ---pagebreak---    продукт (БВП) надвишава референтната стойност от 3 % (освен ако съотношението е
   намаляло съществено и трайно и е достигнало ниво, близко до референтната стойност;
   или превишението е само извънредно и временно и съотношението остава близо до
   референтната стойност); и б) дали съотношението на държавния дълг спрямо БВП
   надвишава референтната стойност от 60 % (освен ако съотношението намалява в
   достатъчна степен и се приближава към референтната стойност със задоволителен
   темп).
   В член 126, параграф 3 се посочва, че ако държава-членка не изпълнява изискванията
   по единия или по двата критерия, Комисията трябва да изготви доклад. В доклада също
   трябва да се „вземе предвид дали бюджетният дефицит надвишава държавните
   инвестиционни разходи, както и всички останали съответни фактори, включително
   средносрочното икономическо и бюджетно състояние на държавата-членка.“
   Въз основа на данните, предоставени от финландските компетентни органи през април
   2010 г.2, и на прогнозата на службите на Комисията от пролетта на 2010 г., на 12 май
   2010 г. Комисията прие доклад за Финландия съгласно член 126, параграф 33.
   Впоследствие, на [27 май 2010 г.], съгласно член 126, параграф 4, Икономическият и
   финансов комитет излезе със становище относно доклада на Комисията.
   3.       НАЛИЧИЕ НА ПРЕКОМЕРЕН ДЕФИЦИТ
   Съгласно уведомлението във връзка с ППД дефицитът на консолидирания държавен
   бюджет на Финландия се очаква да достигне 4,1 % от БВП през 2010 г., като по този
   начин превишава референтната стойност от 3 % от БВП. В доклада на Комисията в
   съответствие с член 126, параграф 3 се посочва, че планираният дефицит не е бил близо
   до референтната стойност от 3 % от БВП. Третият допълнителен бюджет, представен
   на Парламента от Министерството на финансите на 14 май 2010 г., сочи, че данъчните
   постъпления през 2010 г. биха могли да се окажат по-високи от планираните с 0,5 % oт
   БВП, главно вследствие на по-големите постъпления от корпоративни данъци. Tова
   показва благоприятни рискове по отношение на настоящите прогнози за публичните
   финанси, но като се има предвид, че не е направена същинска актуализация на тези
   прогнози, целевият дефицит за 2010 г. не е променен официално и настоящата оценка
   остава валидна. Планираното превишаване над референтната стойност може да се
   определи като извънредно по смисъла на Договора и на Пакта за стабилност и растеж.
   По-специално, то е вследствие на силен спад в икономиката по смисъла на Договора и
   на Пакта за стабилност и растеж и в резултат на мерките за стимулиране, предприети в
   отговор на икономическия спад в съответствие с Европейския план за икономическо
   възстановяване. Според прогнозите на службите на Комисията от пролетта на 2010 г.
   реалният БВП е спаднал със 7,8 % през 2009 г. и се предвижда да се възстанови на
   равнище 1,4 % през 2010 г. Освен това планираното превишение над референтната
   2
          Съгласно Регламент (ЕО) № 479/2009 на Съвета държавите-членки трябва да докладват два пъти
          годишно на Комисията за планираните и действителните равнища на своя държавен дефицит и
          държавен дълг. Последното уведомление от страна на Финландия се намира на следния адрес в
          Интернет:
          http://epp.eurostat.ec.europa.eu/portal/page/portal/government_finance_statistics/excessive_deficit/edp_
          notification_tables.
   3
          Всички документи, свързани с ППД за Финландия, могат да бъдат намерени на следния уебсайт:
          http://ec.europa.eu/economy_finance/sgp/deficit/countries/index_en.htm.
BG                                                       3                                                         BG
 ---pagebreak---    стойност може да се счита за временно. Според прогнозите на службите на Комисията
   от пролетта на 2010 г. дефицитът ще спадне под референтната стойност през 2011 г.,
   подкрепен от стабилизирането на предвижданото икономическо възстановяване.
   Заложеният в Договора критерий за дефицита не е изпълнен.
   Съгласно уведомлението във връзка с ППД брутният консолидиран държавен дълг
   остава под референтната стойност от 60 % от БВП и е в размер на 49,9 % от БВП през
   2010 г. Според прогнозата на службите на Комисията от пролетта на 2010 г. се очаква
   съотношението на дълга да е в размер на 50,5 % от БВП през 2010 г. и да нарасне на
   54,9 % от БВП през 2011 г. Заложеният в Договора критерий за дълга е изпълнен.
   В съответствие с разпоредбите на Договора и на Пакта за стабилност и растеж
   Комисията разгледа в доклада си и други „значими фактори“. Съгласно Пакта за
   стабилност и растеж тези фактори могат да се вземат предвид при етапите, водещи до
   вземане на решение за наличието на прекомерен дефицит, само ако дефицитът
   изпълнява двойното условие — да бъде близо до референтната стойност и
   превишението над референтната стойност да бъде временно. В случая с Финландия
   двойното условие не е изпълнено. Разгледани поотделно съответните фактори в този
   случай като цяло изглеждат относително благоприятни, с оглед на постигнатите от
   Финландия добри резултати по отношение на фискалната политика.
   Становището на Икономическия и финансов комитет в съответствие с член 126,
   параграф 4 от Договора съответства на оценката в доклада на Комисията съгласно
   член 126, параграф 3.
   Комисията, като взе предвид доклада си по член 126, параграф 3 и становището на
   Икономическия и финансов комитет по член 126, параграф 4, е на мнение, че във
   Финландия съществува прекомерен дефицит. Това становище, прието от Комисията на
   [15 юни 2010 г.], се изпраща с настоящото до Съвета съгласно член 126, параграф 5.
   Комисията препоръчва Съветът да вземе съответното решение в съответствие с
   член 126, параграф 6. Освен това Комисията представя на Съвета препоръка за
   препоръка на Съвета, която следва да бъде отправена до Финландия, с оглед на
   прекратяването на съществуващия прекомерен дефицит съгласно член 126, параграф 7.
   4.      ПРЕПОРЪКА ЗА ПРЕКРАТЯВАНЕ НА ПРЕКОМЕРНИЯ ДЕФИЦИТ
   Съгласно член 3, параграф 4 от Регламент (ЕО) № 1467/97 на Съвета, в препоръката на
   Съвета по член 126, параграф 7 трябва да се определи срок, не по-дълъг от шест месеца,
   за предприемане на ефективни действия от съответната държава-членка, както и срок за
   коригиране на прекомерния дефицит, „който следва да бъде ликвидиран в годината,
   следваща годината на неговото установяване, освен ако не са налице особени
   обстоятелства“. Съгласно член 2, параграф 6 от регламента, при определянето дали са
   налице особени обстоятелства следва да бъдат взети под внимание „значимите
   фактори“, посочени в доклада на Комисията по член 126, параграф 3 от Договора. В
   член 3, параграф 4 от регламента се посочва, че Съветът следва да препоръча на
   държавата-членка да постигне „целевия показател от минимално годишно подобрение
   от поне 0,5 % от БВП в структурния баланс с изчистени еднократни и временни мерки,
   за да се гарантира коригирането на прекомерния дефицит в рамките на срока,
   определен в препоръката“.
BG                                            4                                           BG
 ---pagebreak---    В случая с Финландия значимите фактори, посочени в член 2, параграф 3 от
   Регламент (EО) № 1467/97 и разглеждани в доклада на Комисията по силата на
   член 124, параграф 3, бяха определени като благоприятни. Те обаче не сочат за наличие
   на особени обстоятелства, даващи основание за промяна на обичайния краен срок за
   коригиране на дефицита. По-специално, съгласно прогнозата на службите на
   Комисията от пролетта на 2010 г. дефицитът на консолидирания държавен бюджет ще
   спадне малко под референтната стойност от 3 % още през 2011 г. при допускане, че
   няма да има промяна на политиката. На този фон е целесъобразно да се даде
   възможност на финландските власти да приложат фискалните мерки през 2010 г., както
   е предвидено, като същевременно гарантират, че очакваното превишение над
   референтната стойност от 3 % от БВП ще бъде в разумни граници и с временен
   характер. Властите следва да определят конкретни мерки, за да се гарантира, че
   планираната корекция на прекомерния дефицит през 2011 г. ще продължи.
   Във връзка със засиления надзор в рамките на ППД, който изглежда необходим с оглед
   на срока за коригиране на прекомерния дефицит, се изисква редовно и навременно
   проследяване на напредъка, постигнат по прилагането на стратегията за фискална
   консолидация, насочена към коригиране на прекомерния дефицит. В този контекст в
   актуализацията за 2011 г. на програмата за стабилност на Финландия би било полезно
   да бъде включена отделна глава, посветена на този въпрос.
   Сравнение на основни макроикономически и бюджетни прогнози
                                                                          2007 г.      2008 г.     2009 г.    2010 г.   2011 г.
                                             КОМ пролет 2010 г.              4,9          1,2        -7,8        1,4       2,1
                Реален БВП               Министерство на финансите
               (промяна в %)                    пролет 2010 г.               4,9          1,2        -7,8        1,1       2,1
       Разлика между фактическия и           COM пролет 2010 г.1              5           4,1         -5        -4,6      -3,8
             потенциалния БВП            Министерство на финансите         няма         няма        няма       няма      няма
         (% от потенциалния БВП)                пролет 2010 г.             данни       данни       данни      данни     данни
         Салдо на консолидирания             КОМ пролет 2010 г.              5,2          4,2        -2,2       -3,8      -2,9
             държавен бюджет             Министерство на финансите
                (% от БВП)                      пролет 2010 г.               5,2          4,1        -2,4       -4,2      -2,2
                                             КОМ пролет 2010 г.              6,7          5,6         -1        -2,6      -1,7
              Първично салдо             Министерство на финансите         няма         няма        няма       няма      няма
                (% от БВП)                      пролет 2010 г.             данни       данни       данни      данни     данни
    Салдо, коригирано спрямо фазата          КОМ пролет 2010 г.              2,6          2,1        0,3        -1,4       -1
          на икономическия цикъл         Министерство на финансите         няма         няма        няма       няма      няма
                (% от БВП)                      пролет 2010 г.             данни       данни       данни      данни     данни
                                             КОМ пролет 2010 г.              2,6          2,1        0,4        -1,3       -1
             Структурно салдо2           Министерство на финансите         няма         няма        няма       няма      няма
                (% от БВП)                      пролет 2010 г.             данни       данни       данни      данни     данни
                                             КОМ пролет 2010 г.             35,2         34,2         44        50,5      54,9
           Брутен държавен дълг          Министерство на финансите
                (% от БВП)                      пролет 2010 г.              35,2         34,2         44        49,9      51,7
    Забележки:
    1
      Въз основа на оценката за потенциален растеж от съответно 2,2 %, 2,1 %, 1,1 %, 1,0 % и 1,3 % през периода 2007—2011 г.
    2
      Салдо, коригирано спрямо фазата на икономическия цикъл, с изключение на еднократните и други временни мерки. Според
    прогнозата на службите на Комисията от пролетта на 2010 г., еднократните и другите временни мерки възлизат на 0,1 % от
    БВП през 2009 г. и на 0,2 % от БВП през 2010 г., като и в двата случая водят до увеличаване на дефицита.
    Източник:
    Прогноза на Министерството на финансите от пролетта на 2010 г.; прогнози на службите на Комисията от пролетта на
    2010 г. (КОМ); изчисления на службите на Комисията.
BG                                                                 5                                                            BG
 ---pagebreak---                                             Предложение за
                                         РЕШЕНИЕ НА СЪВЕТА
                относно наличието на прекомерен дефицит във Финландия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално
   член 126, параграф 6 от него,
   като взе предвид предложението на Европейската комисия,
   като взе предвид изказаните съображения от страна на Финландия,
   като има предвид, че:
   (1)    Съгласно член 126 от Договора за функционирането на Европейския съюз
          държавите-членки трябва да избягват прекомерния държавен дефицит.
   (2)    Пактът за стабилност и растеж се основава на целта за осигуряване на стабилни
          публични финанси като средство за укрепване на предпоставките за ценова
          стабилност и висок и устойчив растеж, водещ до създаване на трудова заетост.
   (3)    Процедурата при прекомерен дефицит (ППД) съгласно член 126 от Договора,
          уточнена в Регламент (EО) № 1467/97 на Съвета за определяне и изясняване на
          прилагането на процедурата при прекомерен дефицит4, който е част от Пакта за
          стабилност и растеж, предвижда, че за наличието на прекомерен дефицит трябва
          да се вземе решение. Протоколът относно процедурата при прекомерен дефицит,
          приложен към Договора, определя допълнителни разпоредби, свързани с
          прилагането на процедурата при прекомерен дефицит. С Регламент (EО)
          № 479/2009 на Съвета5 се определят подробни правила и дефиниции за
          прилагането на разпоредбите от горепосочения протокол.
   (4)    Реформата на Пакта за стабилност и растеж от 2005 г. имаше за цел да се
          увеличи ефективността му и да се заздрави икономическата му основа, както и
          да се запази устойчивостта на публичните финанси в дългосрочен план. По-
          специално, тя имаше за цел да гарантира, че икономическите и бюджетните
          условия са взети предвид изцяло на всеки етап от ППД. По този начин Пактът за
   4
          OВ L 209, 2.8.1997 г., стр. 6.
   5
          OВ L 145, 10.6.2009 г., стр. 1.
BG                                                6                                     BG
 ---pagebreak---        стабилност и растеж осигурява рамката на държавните политики за бързо
       възстановяване на стабилното състояние на бюджета, като в същото време се
       отчита икономическата ситуация.
   (5) Член 126, параграф 5 от Договора изисква Комисията да изпрати становище до
       Съвета, ако Комисията счита, че съществува или може да възникне прекомерен
       дефицит в дадена държава-членка. Като взе предвид доклада си в съответствие с
       член 126, параграф 3 и становището на Икономическия и финансов комитет в
       съответствие с член 126, параграф 4, Комисията заключи, че във Финландия
       съществува прекомерен дефицит. В тази връзка на [15 юни 2010 г.] Комисията
       изпрати становище до Съвета по отношение на Финландия6.
   (6) В член 126, параграф 6 от Договора се предвижда, че Съветът разглежда всички
       съображения, които заинтересованата държава-членка желае да представи,
       преди да реши след цялостна оценка дали е налице прекомерен дефицит. В
       случая с Финландия цялостната оценка води до следните заключения.
   (7) Съгласно данните, предоставени през април 2010 г. от финландските власти,
       дефицитът на консолидирания държавен бюджет на Финландия се очаква да
       достигне 4,1 % от БВП през 2010 г., надвишавайки по този начин референтната
       стойност от 3 % от БВП. Макар че третият допълнителен бюджет, представен на
       Парламента от Министерството на финансите на 14 май 2010 г., сочи, че
       данъчните постъпления през 2010 г. биха могли да се окажат по-високи от
       планираните, това не доведе до официална промяна на целта за дефицита.
       Планираният дефицит не е близо до референтната стойност от 3 % от БВП, но
       планираното превишение над референтната стойност може да се определи като
       извънредно по смисъла на Договора и на Пакта за стабилност и растеж. По-
       специално, то е вследствие на силен спад в икономиката по смисъла на Договора
       и на Пакта за стабилност и растеж. Освен това планираното превишение над
       референтната стойност може да се счита за временно. Според прогнозите на
       службите на Комисията от пролетта на 2010 г. дефицитът ще спадне под
       референтната стойност през 2011 г., подкрепен от стабилизирането на
       предвижданото икономическо възстановяване. Заложеният в Договора критерий
       за дефицита не е изпълнен.
   (8) Според данните, предоставени от финландските власти през април 2010 г.,
       консолидираният брутен държавен дълг остава под референтната стойност от
       60 % от БВП, като за 2010 г. е в размер на 49,9 % от БВП. В прогнозата на
       службите на Комисията от пролетта на 2010 г. се предвижда съотношението на
       дълга да бъде в размер на 50,5 % oт БВП през 2010 г. и да нарасне на 54,9 % oт
       БВП през 2011 г., но да остане под референтната стойност от 60 % от БВП.
       Заложеният в Договора критерий за дълга е изпълнен.
   (9) Съгласно член 2, параграф 4 от Регламент (ЕО) № 1467/97 на Съвета „значимите
       фактори“ могат да бъдат взети предвид при етапите, водещи до вземане на
       решение на Съвета за наличието на прекомерен дефицит в съответствие с
       член 126, параграф 6, само ако е изпълнено двойното условие — дефицитът да
       бъде близо до референтната стойност и превишението над референтната
   6
       Всички документи, свързани с ППД за Финландия, могат да бъдат намерени на следния уебсайт:
       http://ec.europa.eu/economy_finance/sgp/deficit/countries/index_en.htm.
BG                                                  7                                             BG
 ---pagebreak---          стойност да е временно. В случая с Финландия двойното условие не е
         изпълнено. Следователно значимите фактори не са взети предвид при етапите,
         водещи до настоящото решение,
   ПРИЕ НАСТОЯЩОТО РЕШЕНИЕ:
                                          Член 1
   От цялостната оценка следва, че във Финландия е налице прекомерен дефицит.
                                          Член 2
   Адресат на настоящото решение е Република Финландия.
   Съставено в Брюксел на
                                          За Съвета
                                          Председател
                                          […]
BG                                          8                                       BG


				|

		52012PC0654

			Предложение за РЕШЕНИЕ НА СЪВЕТА за предоставяне на разрешение на Белгия да прилага специална мярка за дерогация от член 285 от Директива 2006/112/ЕО относно общата система на данъка върху добавената стойност /* COM/2012/0654 final - 2012/0312 (NLE) */

			   	ОБЯСНИТЕЛЕН МЕМОРАНДУМ
1.           КОНТЕКСТ НА ПРЕДЛОЖЕНИЕТО
Основания и цели на предложението
В съответствие с член 395,
параграф 1 от Директива 2006/112/ЕО от 28 ноември 2006 г.
относно общата система на данъка върху добавената стойност[1] (наричана по-долу „Директивата
за ДДС“) Съветът, произнасяйки се с единодушие по предложение на Комисията,
може да разреши на всяка държава членка да прилага специални мерки за дерогация
от разпоредбите на посочената директива с цел опростяване на процедурата за
събиране на ДДС или предотвратяване на определени форми на отклонение от
данъчно облагане.
С писмо, заведено в Комисията на 21 юни
2012 г., Белгия поиска разрешение да въведе мярка за освобождаване от
облагане на данъчно задължени лица, чийто годишен оборот не е по-висок от
25 000 EUR. В съответствие с член 395, параграф 2 от
Директивата за ДДС, с писмо от 13 септември 2012 г. Комисията
информира останалите държави членки за отправеното от Белгия искане. С писмо от
17 септември 2012 г. Комисията съобщи на Белгия, че разполага с
пълната информация, необходима за разглеждане на искането.
Общ контекст
Дял XII, глава 1 от Директивата за
ДДС предвижда възможността държавите членки да прилагат специални режими за
малките предприятия, включително възможността да освобождават от облагане
данъчно задължени лица, чийто годишен оборот е под определено равнище. Това
освобождаване означава, че данъчно задълженото лице не е длъжно да начислява
ДДС върху своите доставки и следователно не може да приспада ДДС за получените
доставки, вложени в производството.
Съгласно член 285 от Директивата за ДДС,
държавите членки, които не се възползват от член 14 от
Директива 67/228/ЕИО[2],
могат да освободят от облагане данъчно задължени лица, чийто праг не надвишава
5 000 EUR.
В настоящата икономическа и политическа
обстановка, белгийското правителство желае да повдигне този праг до
25 000 EUR, с възможност той да бъде повишаван, за да се поддържа
реалната му стойност. Въвеждането на такъв праг ще опрости системата на ДДС за
малките предприятия и ще намали значително тежестта върху предприятията,
отговарящи на условията за този режим, като ги освободи от голяма част от
задълженията по общия режим за ДДС. Системата ще бъде доброволна за данъчно
задължените лица. Според белгийските власти около 1 % от данъчно
задължените лица ще се възползват от този режим, което ще даде минимални
отражения върху бюджета (около 0,2 %).
Съществуващи разпоредби в областта на
предложението
През 2004 г. Комисията направи
предложение прагът на годишния оборот, който може да бъде прилаган от държавите
членки за освобождаване от ДДС на данъчно задължени лица (COM(2004) 728
окончателен), да бъде увеличен на 100 000 EUR.
Съгласуваност с други политики и цели на
Съюза
Не се прилага.
2.           РЕЗУЛТАТИ ОТ КОНСУЛТАЦИИТЕ СЪС
ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО
Консултация със заинтересованите страни
Не се прилага
Събиране и използване на експертни
становища
Не бяха необходими външни експертни становища.
Оценка на въздействието
Предложението за решение на Съвета има за цел
да въведе мярка за опростяване, която премахва голяма част от свързаните с ДДС
задължения за предприятията, работещи с годишен оборот, не по-висок от
25 000 EUR, и следователно има потенциално положително въздействие.
Поради тесния обхват на дерогацията и краткото
ѝ приложение във времето въздействието при всички случаи ще бъде ограничено.
3.           ПРАВНИ ЕЛЕМЕНТИ НА ПРЕДЛОЖЕНИЕТО
Обобщение на предлаганото действие
Предоставяне на разрешение на Белгия да
приложи мярка за дерогация от Директивата за ДДС във връзка с мярка за
опростяване за предприятия с годишен оборот, не по-висок от
25 000 EUR.
Правно основание
Член 395 от Директивата за ДДС.
Принцип на субсидиарност
Предложението попада в обхвата на
изключителната компетентност на Европейския съюз. Следователно принципът на
субсидиарност не се прилага.
Принцип на пропорционалност
Настоящото предложение е в съответствие с
принципа на пропорционалност поради следните причини:
Решението се отнася до даването на разрешение
на държава членка по нейно искане и не представлява задължение.
Предвид ограничения обхват на дерогацията
специалната мярка е пропорционална на преследваната цел.
Избор на инструменти
Предлаган инструмент: решение на Съвета.
По силата на член 395 от Директивата за
ДДС дерогация от общите правила е възможна единствено след разрешение от
Съвета, действащ с единодушие по предложение на Комисията. Освен това поради
факта, че може да бъде предназначено за отделни държави членки, най-подходящият
инструмент е решение на Съвета.
4.           ОТРАЖЕНИЕ ВЪРХУ БЮДЖЕТА
Предложението няма отражение върху бюджета на
ЕС, тъй като Белгия ще извърши изчисление на компенсацията в съответствие с
член 6 от Регламент (ЕИО, Евратом) № 1553/89.
5.           НЕЗАДЪЛЖИТЕЛНИ ЕЛЕМЕНТИ
Преглед/преразглеждане/клауза за изтичане
на срока на действие
Предложението включва клауза за изтичане на
срока на действие.
2012/0312 (NLE)
Предложение за
РЕШЕНИЕ НА СЪВЕТА
за предоставяне на разрешение на Белгия да
прилага специална мярка за дерогация от член 285 от Директива 2006/112/ЕО
относно общата система на данъка върху добавената стойност
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането
на Европейския съюз,
като взе предвид Директива 2006/112/ЕО на
Съвета от 28 ноември 2006 г. относно общата система на данъка върху
добавената стойност[3],
и по-специално член 395, параграф 1 от нея,
като взе предвид предложението на Европейската
комисия,
като има предвид, че:
(1)       С писмо, заведено в Комисията
на 21 юни 2012 г., Белгия поиска разрешение да въведе мярка за
дерогация от член 285 от Директива 2006/112/EО, за да въведе
специална мярка за освобождаване от данък върху добавената стойност (ДДС) на
данъчно задължените лица, чийто годишен оборот не надвишава 25 000 EUR.
С прилагането на тази мярка въпросните данъчно задължени лица ще се ползват от
освобождаване от някои или всички свързани с ДДС задължения, посочени в дял XI,
глави 2—6 от Директива 2006/112/ЕО.
(2)       С писмо от 13 септември
2012 г. Комисията информира останалите държави членки за отправеното от
Белгия искане. С писмо от 17 септември 2012 г. Комисията съобщи на
Белгия, че разполага с пълната информация, необходима за разглеждане на
искането.
(3)       Съгласно член 285 от
Директива 2006/112/EO, държавите членки, които не се възползват от
член 14 от Директива 67/228/ЕИО[4],
могат да освободят от облагане данъчно задължени лица, чийто оборот не
надвишава 5 000 EUR. Белгия поиска този праг да бъде увеличен на
25 000 EUR.
(4)       Въвеждането на по-висок праг
за специалния режим за малките предприятия е мярка за опростяване, която може
значително да намали свързаните с ДДС задължения на най-малките предприятия.
Специалният режим е незадължителен за данъчно задължените лица.
(5)       В предложението си от
29 октомври 2004 г. за Директива за опростяване на свързаните с ДДС
задължения[5]
Комисията включи разпоредби, с които на държавите членки се разрешава да
определят таван за годишния оборот за режима на освобождаване от ДДС, като този
таван може да бъде до 100 000 EUR или равностойността в национална
валута, с възможност за ежегодна актуализация. Представеното от Белгия искане е
в съответствие с това предложение.
(6)       Дерогацията няма да има
никакво въздействие върху собствените ресурси на Съюза, формирани от данъка
върху добавената стойност, и ще има само незначително въздействие върху общия
размер на данъчните приходи, събирани от държавата членка на етапа на крайното
потребление.
ПРИЕ НАСТОЯЩОТО РЕШЕНИЕ:
Член 1
Чрез дерогация от член 285 от
Директива 2006/112/EО на Белгия се разрешава да освободи от ДДС данъчно
задължените лица, чийто годишен оборот не е по-висок от 25 000 EUR.
Белгия може да увеличи посочения таван, за да
поддържа реалната стойност на освобождаването от данък.
Член 2
Настоящото решение се прилага до датата на
влизане в сила на директива, с която се изменят таваните на годишния оборот,
под които данъчно задължените лица могат да бъдат освободени от ДДС, или до 31
декември 2015 г., която от двете дати настъпи по-рано.
Настоящото решение влиза в сила в деня след
деня на публикуването му в Официален вестник на Европейския съюз.
Член 3
Адресат на настоящото решение е Кралство
Белгия.
Съставено в Брюксел на […] година.
                                                                       За
Съвета
                                                                       Председател
[1]               OВ L 347, 11.12.2006 г., стр. 1.
[2]               ОВ 71, 14.4.1967 г.,
стр. 1303 – 1312.
[3]               OВ L 347, 11.12.2006 г., стр. 1.
[4]               ОВ 71, 14.4.1967 г.,
стр. 1303 – 1312.
[5]               COM (2004) 728 окончателен.


Важна правна забележка

|

52009PC0587

Предложение за решение на Съвета относно позицията, която ще заеме Общността във връзка с предложението за изменение на Митническата конвенция за международния превоз на стоки под покритието на карнети ТИР (Конвенция ТИР от 1975 г.)  /* COM/2009/0587 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 29.10.2009COM(2009)587 окончателенПредложение заРЕШЕНИЕ НА СЪВЕТАотносно позицията, която ще заеме Общността във връзка с предложението за изменение на Митническата конвенция за международния превоз на стоки под покритието на карнети ТИР (Конвенция ТИР от 1975 г.)ОБЯСНИТЕЛЕН МЕМОРАНДУМ1. Контекст на предложението1.1. Основания и цели на предложениетоМитническата конвенция за международния превоз на стоки под покритието на карнети ТИР (Конвенция ТИР) от 14 ноември 1975 г. бе приета от името на Европейската икономическа общност посредством Регламент (ЕИО) № 2112/78 на Съвета. Конвенцията влезе в сила за Общността на 20 юни 1983 г.Целта на предложеното решение е Общността да приеме най-новите изменения на Конвенция ТИР, одобрени от Работната група на ИКЕ—ООН по митническите въпроси, свързани с транспорта.1.2. Общ контекстКонвенция ТИР, която се ръководи от Икономическата комисия за Европа на Организацията на обединените нации (ИКЕ—ООН) със седалище в Женева, установи митнически транзитен режим за международното движение на стоки по шосе. Съгласно конвенцията стоки под митническо или данъчно суспендиране могат да пресичат международните граници с минимална намеса от страна на митническите органи по време на тяхното движение. Като намалява традиционните пречки пред международното движение на стоки, системата ТИР насърчава развитието на международната търговия. Чрез ограничаване на забавянията при транзит, тя позволява да се правят значителни икономии на транспортни разходи. Най-важното преимущество на системата е, че с помощта на своята международна гаранционна верига Конвенция ТИР предоставя сравнително лесен достъп до необходимите гаранции.Работната група на ИКЕ—ООН по митническите въпроси, свързани с транспорта, одобри необходимостта от някои изменения на Конвенция ТИР. Те се отнасят до част I от приложение 9 към Конвенция ТИР. В тази част се разглежда процедурата на упълномощаването на асоциациите да издават карнети ТИР и да бъдат гаранти за тях. Работната група реши да реорганизира тази част от конвенцията и да добави някои нови елементи, които съществуват на практика, но никога не са били ясно дефинирани в правен текст. В съответствие с предложението асоциациите ще бъдат задължени да представят на компетентните органи заверени копия на пълния текст на международния застрахователен договор, сключен от тях с международни застрахователи. Асоциациите ще трябва да информират международната организация за искания за плащане, предявени им от митническите органи. Освен това до системата ТИР ще имат достъп асоциации, различни от тези, които представляват интересите на транспортния сектор.1.3. Съществуващи разпоредби в областта на предложениетоЧаст I от приложение 9 към Конвенция ТИР.1.4. Съвместимост с другите политики и цели на СъюзаПредложеното решение е съвместимо с общата политика в областта на търговията и транспорта. Системата ТИР, предоставяща улеснения при шосейния транспорт, позволява на стоките да пътуват през териториите на 68-те договарящи страни с минимална намеса от страна на митническите администрации и предоставя, чрез международната гаранционна верига, сравнително лесен достъп до необходимите гаранции. Облекченията, постигнати чрез Конвенция ТИР, са в съответствие с ревизираната Лисабонска стратегия.2. Консултация със заинтересованите страни и оценка на въздействието2.1. Консултация със заинтересованите страниМетоди на консултиране, основни целеви сектори и общ профил на участниците в консултациятаПо предложението бяха направени консултации с Международния съюз за автомобилен транспорт (IRU). Консултациите бяха проведени по време на срещите на Комитета по Митническия кодекс и сесиите на Работната група на ИКЕ—ООН по митническите въпроси, свързани с транспорта.Обобщение на отговорите и на начина, по който те са взети предвидПоложително становище.2.2. Събиране и използване на експертни становищаНе бяха необходими външни експертни становища.2.3. Оценка на въздействиетоПредложените изменения не променят съдържанието на част I от приложение 9 към Конвенция ТИР, а го реорганизират така, че по-лесно да се разбира и прилага процедурата за упълномощаване на асоциациите да издават карнети ТИР и да бъдат гаранти за тях. Освен това се добавят някои нови елементи. В съответствие с част I, член 1 от приложение 9 достъп до системата ТИР се предоставя и на асоциации, различни от тези, които представляват интересите на транспортния сектор. Задължението за асоциациите да представят на компетентните органи заверени копия на пълния текст на международния застрахователен договор, сключен от тях с международни застрахователи, се въвежда в посочената част на приложение 9. Асоциациите трябва съгласно предложението да информират международната организация за искания за плащане, предявени им от митническите органи.С въвеждането на посочените изменения процедурата за упълномощаване на асоциациите да издават карнети ТИР и да бъдат гаранти за тях е по-ясно описана в Конвенцията. Осигурява се достъп до системата ТИР на асоциации, различни от тези, които представляват интересите на транспортния сектор. Практиките, които вече се прилагат от основните участници в системата, сега се дефинират ясно в текста на Конвенцията.3. Правни елементи на предложението3.1. Обобщение на предлаганите меркиПредложеното решение отразява позицията, която ще заеме Общността във връзка с предложението за изменение на Митническата конвенция относно международния превоз на стоки под покритието на карнети ТИР.3.2. Правно основаниеЧлен 133 и член 300, параграф 2, втора алинея от Договора за създаване на Европейската общност.3.3. Принцип на субсидиарностПредложението е в съответствие с принципа на субсидиарност. То позволява да се внесе изменение в международното споразумение, което като такова се придържа към принципа на субсидиарност.Предложените изменения бяха предварително приети от Работната група на ИКЕ—ООН по митническите въпроси, свързани с транспорта.3.4. Принцип на пропорционалностПредложението е в съответствие с принципа на пропорционалност. То позволява да се внесе изменение в международното споразумение, което като такова се придържа към принципа на пропорционалност.3.5. Избор на инструментиПредложен инструмент: решение.Международните споразумения и измененията на тези споразумения обикновено се внасят в правния ред на Общността посредством решение.4. Отражение върху бюджетаПредложението няма отражение върху бюджета на Общността.Предложение заРЕШЕНИЕ НА СЪВЕТАотносно позицията, която ще заеме Общността във връзка с предложението за изменение на Митническата конвенция за международния превоз на стоки под покритието на карнети ТИР (Конвенция ТИР от 1975 г.)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 във връзка с член 300, параграф 2, втора алинея от него,като има предвид, че:1.  Митническата конвенция за международния превоз на стоки под покритието на карнети ТИР (Конвенция ТИР) от 14 ноември 1975 г. бе приета от Общността с Регламент (ЕИО) № 2112/78 на Съвета от 25 юли 1978 г.[1] и влезе в сила за Общността на 20 юни 1983 г.[2]2.  Консолидиран текст на Конвенция ТИР бе публикуван като приложение към Решение 2009/477/EO на Съвета от 28 май 2009 г.[3], в съответствие с което бъдещи изменения на Конвенцията се публикуват от Комисията в Официален вестник на Европейския съюз , като се посочва датата на влизането им в сила.3.  През юни 2009 г. Работната група на ИКЕ—ООН по митническите въпроси, свързани с транспорта, одобри необходимостта от някои изменения на Конвенция ТИР. Въпросните изменения се отнасят до част I от приложение 9 към Конвенция ТИР, в която се разглежда процедурата за упълномощаване на асоциациите да издават карнети ТИР и да бъдат гаранти за тях4.  Предложените изменения не променят съдържанието на част I от приложение 9 към Конвенция ТИР, а го реорганизират така, че по-лесно да се разбира и прилага процедурата за упълномощаване на асоциациите да издават карнети ТИР и да бъдат гаранти за тях. Освен това се добавят някои нови елементи. Осигурява се например достъп до системата ТИР на асоциации, различни от тези, които представляват интересите на транспортния сектор. Други изменения се отнасят до практики, които вече се прилагат, но не се съдържат в правния текст на Конвенцията.5.  Всички държави-членки изразиха своето положително становище по отношение на предложението за изменения. Проектът, изготвен от Работната група по митническите въпроси, свързани с транспорта, бе вече обсъден в рамките на Комитета по Митническия кодекс и бе одобрен.6.  Следващата сесия на Административния комитет за Конвенцията ТИР ще се състои през септември 2009 г. и се очаква всички договарящи страни по Конвенцията да бъдат готови официално да приемат предложените изменения на Конвенцията ТИР.7.  Следователно позицията на Общността относно предложеното изменение следва да бъде определена,ПРИЕ НАСТОЯЩОТО РЕШЕНИЕ:Член 1Позицията на Общността в рамките на Административния комитет се основава на проекта за изменение, приложен към настоящото предложение.Член 2Адресати на настоящото решение са държавите-членки.След приемането на изменението то се публикува от Комисията в Официален вестник на Европейския Съюз , като се посочва датата на влизането му в сила.Съставено в Брюксел на […] годинаЗа СъветаПредседателПРИЛОЖЕНИЕВ приложение 9 част I се заменя със следното:„Част IУПЪЛНОМОЩАВАНЕ НА АСОЦИАЦИИТЕ ДА ИЗДАВАТ КАРНЕТИ ТИР И ДА БЪДАТ ГАРАНТИ ЗА ТЯХУСЛОВИЯ И ИЗИСКВАНИЯ8.  За да може да бъде упълномощена от договарящите страни да издава карнети ТИР и да бъде гарант за тях по смисъла на член 6 от Конвенцията, асоциацията трябва да отговаря на следните условия и изисквания:a) доказателство, че съществува поне от една година като асоциация, установена в договарящата страна, в която е получила пълномощно;б) доказателство за финансова стабилност и организационен капацитет, които биха ѝ позволили да изпълнява задълженията, определени от Конвенцията;в) отсъствие на тежки или повторни нарушения на митническото или данъчното законодателство;г) сключен писмен договор или друг юридически документ с компетентните органи на договарящата страна, на чиято територия е установена, удостоверяващ факта, че асоциацията поема ангажимент да изпълнява задълженията си по параграф 3 от настоящия член.9.  На Изпълнителния съвет ТИР се представя заверено копие от писмения договор или от друг юридически документ в съответствие с параграф 1, буква г), като при нужда към него се прилага и заверен превод на английски, френски или руски език. Всяка промяна се свежда незабавно до знанието на Изпълнителния съвет ТИР.10.  Асоциацията е длъжна да:i) изпълнява задълженията си по смисъла на член 8 от Конвенцията;ii) приеме определения от договарящата страна максимален размер на иска за всеки карнет ТИР, който може да ѝ бъде предявен в съответствие с разпоредбите на член 8, параграф 3 от Конвенцията;iii) проверява постоянно и особено преди да поиска даване на достъп до режима ТИР на определени лица дали последните отговарят на минималните условия и изисквания, отразени в част II от настоящото приложение;iv) предостави гаранция за всички отговорности, възникнали в страната, на чиято територия е установена, във връзка с операции, извършени под покритието на карнети ТИР, издадени от нея или от чужди асоциации, включени в състава на международната организация, към която принадлежи и тя самата;v) обезпечи покритие на своята отговорност по начин, удовлетворителен за компетентните органи на договарящата страна, в която тя е установена, посредством застрахователна компания, застрахователен пул или финансова институция. Застрахователният договор или договорът за финансова гаранция покрива всички нейни отговорности, свързани с операции, извършени под покритието на карнети ТИР, издадени от нея или от чужди асоциации, принадлежащи към международната организация, към която принадлежи и самата тя.Уведомителните срокове за прекратяването на застрахователния договор или на договора за финансова гаранция не трябва да бъдат по-кратки от уведомителните срокове, предвидени за прекратяване на писмения договор или всеки друг юридически документ в съответствие с параграф 1, буква д). На Изпълнителния съвет ТИР сe представя заверено копие на застрахователния договор или на договора за финансова гаранция, както и на всички последващи изменения към тези документи, придружени при необходимост от заверен превод на английски, френски или руски език;vi) уведомява ежегодно до 1 май Изпълнителния съвет ТИР за цената на всеки вид издаден карнет ТИР;vii) предоставя възможност всички преписки и сметки, отнасящи се до администрирането на режима ТИР, да бъдат проверявани от компетентните органи;viii) приеме процедура за ефективно уреждане на споровете, свързани с неправилното или измамно използване на карнетите ТИР, при възможност без съдебна намеса;ix) спазва стриктно решенията на компетентните органи на договарящата страна, на чиято територия е установена, по отношение на отмяната на пълномощно, изключването на лица от режима ТИР или оттегляне на право на достъп в съответствие с членове 6 и 38 от Конвенцията и част II от настоящото приложение;x) спазва стриктно всички решения, приети от Административния комитет и от Изпълнителния съвет ТИР, когато те са приети от компетентните органи на договарящата страна, на чиято територия е установена асоциацията.11.  Ако в съответствие с член 11 от дадена гарантираща асоциация бъде поискано да заплати сумите по член 8, параграфи 1 и 2, тя информира международната организация за иска в съответствие с писмения договор, предвиден в обяснителния меморандум 0.6.2а-1 във връзка с член 6, параграф 2а.12.  Договарящата страна, на чиято територия е установена асоциацията, отнема пълномощното ѝ да издава карнети ТИР и да бъде гарант в случай на неспазване на настоящите условия и изисквания. Ако някоя договаряща страна реши да отнеме пълномощното, решението влиза в сила най-рано три месеца след датата на отнемането.13.  Упълномощаването на асоциацията при споменатите по-горе условия не влиза в противоречие с отговорностите и задълженията на асоциацията по смисъла на Конвенцията.14.  Споменатите по-горе условия и изисквания не ограничават правото на договарящите страни да поискат да бъдат прилагани допълнителни условия и изисквания.“[1] OВ L 252, 14.9.1978 г., стр. 1.[2] OВ L 31, 2.2.1983 г., стр. 13.[3] OВ L 165, 26.6.2009 г., стр. 1.


Проект на решение на Съвместния комитет на ЕИП за изменение на Протокол 31 към Споразумението за ЕИП относно сътрудничеството в някои специфични области извън четирите свободи - Проект за обща позиция на Общността


Важна правна забележка

|

52007PC0814

Предложение за решение на Съвета за разрешаване на пускането на пазара на продукти, съдържащи, състоящи се или произведени от генетично модифицирана царевица MON863xNK603 (MON-ØØ863-5xMON-ØØ6Ø3-6) съгласно Регламент (ЕО) № 1829/2003 на Европейския парламент и на Съвета (Само текстовете на френски и нидерландски език са автентични)  /* COM/2007/0814 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 18.12.2007COM(2007) 814 окончателенПредложение заРЕШЕНИЕ НА СЪВЕТАза разрешаване на пускането на пазара на продукти, съдържащи, състоящи се или произведени от генетично модифицирана царевица MON863xNK603 (MON-ØØ863-5xMON-ØØ6Ø3-6) съгласно Регламент (ЕО) № 1829/2003 на Европейския парламент и на Съвета(Само текстовете на френски и нидерландски език са автентични)(представено от Комисията)ОБЯСНИТЕЛЕН МЕМОРАНДУМПриложеното предложение за решение на Съвета се отнася до храни и фуражи, съдържащи, състоящи се или произведени от генетично модифицирана царевица MON863xNK603, за която е подадена молба за пускане на пазара от Monsanto Europe S.A. до компетентните органи на Обединеното кралство на 22 октомври 2004 г., по силата на Регламент (ЕО) № 1829/2003 относно генетично модифицираните храни и фуражи.Приложеното предложение засяга също така пускането на пазара на други продукти, съдържащи или състоящи се от царевица MON863xNK603 за същата употреба, както всяка друга царевица, освен за отглеждане.На 31 март 2006 г. Европейският орган за безопасност на храните („ЕОБХ“) даде положително становище в съответствие с членове 6 и 18 от Регламент (ЕО) № 1829/2003 и стигна до заключението, че е малко вероятно пускането на пазара на продуктите, съдържащи, състоящи се или произведени от царевица MON863xNK603, както са описани в заявлението, да имат неблагоприятно въздействие върху здравето на човека или на животните или върху околната среда[1].През месец октомври 2006 г. ЕОБХ публикува подробни пояснения за начина, по който забележките на компетентните органи на държавите-членки са били взети предвид в неговото становище.На 13 април 2007 г. ЕОБХ потвърди отново, че употребата на гена nptII като средство за маркировка в генетично модифицирани растения не създава риск за здравето на човека или на животните или за околната среда.На 28 юни 2007 г., в резултат на научна публикация относно повторния анализ на продължилото 90 дни изследване, проведено върху плъхове и поставящ под съмнение безопасността на царевицата MON 863, ЕОБХ потвърди предишната си положителната оценка относно безопасността на царевицата MON 863.В този контекст, на 10 октомври 2007 г. бе представен за гласуване от страна на Постоянния комитет по хранителната верига и здравето на животните проект за решение на Комисията за разрешаване на пускането на пазара на Общността на продукти, съдържащи, състоящи се или произведени от генетично модифицирана царевица MON863xNK603. Комитетът не предостави становище: дванадесет държави-членки (149 гласа) са гласували за, единадесет държави-членки (119 гласа) са гласували против и четири държави-членки (77 гласа) са се въздържали.Следователно, съгласно член 35, параграф 2 от Регламент (ЕО) № 1829/2003 и в съответствие с член 5 от Решение 1999/468/EО на Съвета, изменено с Решение 2006/512/EО на Съвета, от Комисията се изисква да представи на Съвета предложение за мерките, които трябва да се вземат, а Съветът разполага с три месеца, за да се произнесе с квалифицирано мнозинство и да уведоми Парламента за това.Предложение заРЕШЕНИЕ НА СЪВЕТАза разрешаване на пускането на пазара на продукти, съдържащи, състоящи се или произведени от генетично модифицирана царевица MON863xNK603 (MON-ØØ863-5xMON-ØØ6Ø3-6) съгласно Регламент (ЕО) № 1829/2003 на Европейския парламент и на Съвета(Само текстовете на френски и нидерландски език са автентични) (текст от значение за ЕИП)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи[2], и по-специално член 7, параграф 3 и член 19, параграф 3 от него,като има предвид, че:1.  На 22 октомври 2004 г. Monsanto Europe S.A. подаде до компетентните органи на Обединеното кралство, в съответствие с членове 5 и 17 от Регламент (ЕО) № 1829/2003, заявление за пускане на пазара на храни, хранителни съставки и фуражи, съдържащи, състоящи се или произведени от царевица MON863xNK603 („заявлението“).2.  Заявлението също така обхваща пускането на пазара на други продукти, съдържащи или състоящи се от царевица MON863xNK603 за същата употреба, както всеки друг вид царевица, освен за отглеждане. Следователно, в съответствие с разпоредбата на челно 5, параграф 5 и член 17, параграф 5 от Регламент (ЕО) № 1829/2003, заявлението включва данните и информацията, изисквани в приложения III и IV към Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета[3] и информация и заключения относно оценката на риска, извършена в съответствие с принципите, посочени в приложение II към Директива 2001/18/ЕО.3.  На 31 март 2006 г. Европейският орган за безопасност на храните („ЕОБХ“) даде положително становище в съответствие с членове 6 и 18 от Регламент (ЕО) № 1829/2003 и стигна до заключението, че е малко вероятно пускането на пазара на продуктите, съдържащи, състоящи се или произведени от царевица MON863xNK603, както са описани в заявлението („продуктите“), да имат неблагоприятно въздействие върху здравето на човека или на животните или върху околната среда[4]. В становището си ЕОБХ стигна до заключението, че използването на данните за отделни проявления в подкрепа на безопасността на продуктите е допустимо и взе предвид всички специфични въпроси и опасения, изразени от държавите-членки в контекста на консултацията на националните компетентни органи, както е предвидено в член 6, параграф 4 и член 18, параграф 4 от посочения регламент.4.  През месец октомври 2006 г., по искане на Комисията, ЕОБХ публикува подробни обяснения относно начина, по който са били взети предвид в становището му коментарите на компетентните органи на държавите-членки и публикува също така допълнителна информация за различните факти, взети под внимание от Експертната група по генетично модифицираните организми към ЕОБХ.5.  В становището си ЕОБХ също така стигна до заключението, че планът за мониторинг на околната среда, състоящ се от общ план за наблюдение, представен от заявителя, отговаря на предвидената употреба на продуктите.6.  На 25 януари 2007 г., вследствие на коментарите от страна на обществеността и на доклад, публикуван от Световната здравна организация, в който канамицинът и неомицинът са определени като „особено важни антибактериални агенти за хуманната медицина и за стратегиите за управление на риска, когато не се употребяват при хора“, Комисията консултира Европейската агенция по лекарствата (EMEA), относно терапевтичното значение за хуманната и ветеринарната медицина на антибиотиците, за които генът nptII придава резистентност. След като получи отговора на Европейската агенция по лекарствата, Комисията консултира ЕОБХ относно оценката на безопасността на гена nptII и на генетично модифицираните растения, съдържащи този ген. На 13 април 2007 г. ЕОБХ потвърди предишната си оценка относно безопасността на генетично модифицираните растения, съдържащи гена nptII и стигна до заключението, че наличието на този ген в генетично модифицираните растения за използване в храни и фуражи не създава риск за здравето на човека или на животните или за околната среда.7.  На 15 март 2007 г., в резултат на научна публикация относно повторния анализ на продължилото 90-дни изследване, проведено върху плъхове, който поставя под съмнение безопасността на царевицата MON 863, Комисията консултира ЕОБХ относно евентуалното въздействие на анализа на изследването върху предишното си становище за царевицата MON 863. На 28 юни 2007 г. ЕОБХ посочи, че публикацията не повдига нови уместни въпроси от токсикологична гледна точка и потвърди предишното му положително становище за царевицата MON 863.8.  Предвид посочените съображения, следва да се издаде разрешително за продуктите.9.  За всеки ГМО следва да се посочи единен идентификатор, както е предвидено в Регламент (ЕО) № 65/2004 на Комисията от 14 януари 2004 г. за създаване на система за разработване и оценка на единните идентификатори за генетично модифицирани организми[5].10.  Според становището на ЕОБХ не са необходими специфични изисквания за етикетиране, различни от тези, предвидени в член 13, параграф 1 и член 25, параграф 2 от Регламент (ЕО) № 1829/2003 по отношение на храни, хранителни съставки и фуражи, съдържащи, състоящи се или произведени от царевица MON863xNK603. Все пак, за да се гарантира употребата на продуктите в рамките на границите на разрешителното, предвидено с настоящото решение, етикетирането на фуражи, съдържащи или състоящи се от ГМО и други продукти, различни от храни и фуражи, съдържащи или състоящи се от ГМО, за които се изисква разрешително, следва да бъде придружено от ясно обозначение, че въпросните продукти не трябва да бъдат използвани за отглеждане.11.  Аналогично, становището на ЕОБХ не оправдава налагането на специфични условия и ограничения за пускането на пазара и/или специални условия или ограничения за употребата и обработването, включително изисквания за мониторинг след пускане на пазара или специални условия за защита на определени екосистеми /околна среда и/или географски зони, както е предвидено от член 6, параграф 5, буква д) и член 18, параграф 5 от Регламент (ЕО) № 1829/2003. Всяка необходима информация относно разрешаването на продуктите следва да бъде вписана в регистъра на Общността за генетично модифицирани храни и фуражи, както е предвидено в Регламент (ЕО) № 1829/2003.12.  Член 4, параграф 6 от Регламент (ЕО) № 1830/2003 на Европейския парламент и на Съвета от 22 септември 2003 г. относно проследяването и етикетирането на генетично модифицирани организми и проследяването на храни и фуражи от генетично модифицирани продукти и изменението на Директива 2001/18/ЕО[6], определя изисквания за етикетиране за продукти, съдържащи или състоящи се от ГМО.13.  Настоящото решение трябва да бъде нотифицирано от Клиринговата къща по биобезопасност (BCH) на страните по Протокола от Картахена по биологична безопасност към Конвенцията за биологично разнообразие съгласно член 9, параграф 1 и член 15, параграф 2, буква в) от Регламент (ЕО) № 1946/2003 на Европейския парламент и на Съвета от 15 юли 2003 г. относно трансграничното придвижване на генетично модифицирани организми[7].14.  Постоянният комитет по хранителната верига и здравето на животните не предостави становище в рамките на срока, определен от неговия председател и следователно мерките, предвидени в настоящото решение трябва да бъдат приети от Съвета,ПРИЕ НАСТОЯЩОТО РЕШЕНИЕ:Член 1 Генетично модифициран организъм и единен идентификаторГенетично модифицираната царевица ( Zea mays L.) MON863xNK603, получена чрез кръстоски между царевица, съдържаща проявленията MON-ØØ863-5 и MON-ØØ6Ø3-6, както е посочено в буква б) от приложението към настоящото решение, получава единен идентификатор MON-ØØ863-5xMON-ØØ6Ø3-6, както е предвидено в Регламент (ЕО) № 65/2004.Член 2 Разрешаване и пускане на пазараСледните продукти са разрешени за целите на член 4, параграф 2 и член 16, параграф 2 от Регламент (ЕО) № 1829/2003, в съответствие с условията, определени в настоящото решение.а) храни и хранителни съставки, съдържащи, състоящи се или произведени от царевица MON-ØØ863-5xMON-ØØ6Ø3-6;б) фуражи, съдържащи, състоящи се или произведени от царевица MON-ØØ863-5xMON-ØØ6Ø3-6;в) продукти, различни от храни и фуражи, съдържащи или състоящи се от царевица MON-ØØ863-5xMON-ØØ6Ø3-6 за същата употреба, както всяка друга царевица, освен за отглеждане.Член 3 Етикетиране1. С оглед на изискванията за етикетиране, установени в член 13, параграф 1 и член 25, параграф 2 от Регламент (EО) № 1829/2003 и в член 4, параграф 6 от Регламент (EО) № 1830/2003, „име на организма“ е „царевица“.2. Надписът „не е предназначено за отглеждане“ се вижда на етикета и в документите, придружаващи продуктите, съдържащи или състоящи се от царевица MON-ØØ863-5xMON-ØØ6Ø3-6, посочени в член 2, букви б) и в).Член 4 Мониторинг на въздействията върху околната среда1. Титулярът на разрешението осигурява изготвянето и изпълнението на плана за мониторинг на въздействията върху околната среда, както е определено в буква з) от приложението.2. Титулярът на разрешението предоставя на Комисията годишни доклади относно изпълнението и резултатите от дейностите, посочени в плана за мониторинг.Член 5 Регистър на ОбщносттаИнформацията, посочена в приложението към настоящото решение, е вписана в регистъра на Общността за генетично модифицирани храни и фуражи, както е предвидено в член 28 от Регламент (ЕО) № 1829/2003.Член 6 Титуляр на разрешениетоТитуляр на разрешението е Monsanto Europe S.A., Белгия, представляващ Monsanto Company, Съединени американски щати.Член 7 ВалидностНастоящото решение се прилага за период от 10 години от датата на неговото нотифициране.Член 8 АдресатАдресат на настоящето решение е Monsanto Europe S.A., Scheldelaan 460, Haven 627 – B 2040 Антверпен, Белгия.Съставено в Брюксел на […] година.За СъветаПредседателПРИЛОЖЕНИЕа) Заявител и титуляр на разрешението:Име: Monsanto Europe S.A.Адрес: Scheldelaan 460, Haven 627 – B 2040 Антверпен – БелгияОт името на Monsanto Company - 800 N. Lindbergh Boulevard – St. Louis, Missouri 63167 – Съединени американски щати.б) Обозначение и спецификация на продуктите:(1) храни и хранителни съставки, съдържащи, състоящи се или произведени от царевица MON-ØØ863-5xMON-ØØ6Ø3-6;(2) фуражи, съдържащи, състоящи се или произведени от царевица MON-ØØ863-5xMON-ØØ6Ø3-6;(3) продукти, различни от храни и фуражи, съдържащи или състоящи се от царевица MON-ØØ863-5xMON-ØØ6Ø3-6 за същата употреба, както всяка друга царевица, освен за отглеждане.Генетично модифицираната царевица MON-ØØ863-5xMON-ØØ6Ø3-6, както е описана в заявлението, се произвежда чрез кръстоски между царевица, съдържаща проявленията MON-ØØ863-5 и MON-ØØ6Ø3-6 и експресира протеина CryBb1, който придава резистентност към някои вредни насекоми от разред твърдокрили ( Diabrotica spp.) и протеина CP4 EPSPS , който придава поносимост към хербицида глифосат. Генът nptII , придаващ резистентност спрямо канамицин, бе използван като средство за маркировка в процеса на генетичната модификация.в) Етикетиране:(1) С оглед на изискванията за етикетиране, установени в член 13, параграф 1 и член 25, параграф 2 от Регламент (EО) № 1829/2003 и в член 4, параграф 6 от Регламент (EО) № 1830/2003, „име на организма“ е „царевица“.(2) Надписът „не е предназначено за отглеждане“ се вижда на етикета и в документите, придружаващи продуктите, съдържащи или състоящи се от царевица MON-ØØ863-5xMON-ØØ6Ø3-6, посочени в член 2, букви б) и в).г) Метод за откриване:-  Количествени методи в реално време, присъщи на явлението, основани на амплифициране на полимеразна верижна реакция (PCR) за генетично модифицирана царевица MON-ØØ863-5 и MON-ØØ6Ø3-6, валидирани върху царевица MON-ØØ863-5xMON-ØØ6Ø3-6.-  Потвърден от референтната лаборатория на Общността, създадена с Регламент (EО) № 1829/2003, публикуван на следния адрес : http://gmo-crl.jrc.it/statusofdoss.htm-  Референтен материал: ERM®-BF416 (за MON-ØØ863-5) и ERM®-BF415 (за MON-ØØ6Ø3-6), достъпен посредством Съвместния изследователски център (СИЦ) на Европейската комисия и Института за референтни материали и измервания (IRMM) на следния адрес:http://www.irmm.jrc.be/html/reference_materials_catalogue/index.htmд) Единен идентификатор:MON-ØØ863-5xMON-ØØ6Ø3-6е) Информация, изисквана съгласно разпоредбите на приложение II към Протокола от Картахена по биологична безопасност към Конвенцията за биологичното разнообразие:Клирингова къща по биобезопасност (BCH), регистрационен номер: вж. [ попълва се след нотификация ]ж) Условия или ограничения относно пускането на пазара, употребата или обработката на продуктите:Не се изисква.з) План за мониторинг:План за мониторинг на въздействията върху околната среда, съобразен с приложение VII към Директива 2001/18/EО.[Връзка: план, публикуван в интернет]i) Изисквания за мониторинг след пускането на пазара относно употребата на храната за консумация от хора:Не се изисква.Забележка: възможно е в бъдеще да се наложат изменения на връзките към необходимите документи. Тези изменения ще станат общодостъпни чрез актуализиране на регистъра на Общността за генетично модифицираните храни и фуражи.[1] http://www.efsa.europa.eu/EFSA/efsa_locale-1178620753816_1178620784791.htm[2] OВ L 268, 18.10.2003 г., стр. 1. Регламент, изменен с Регламент (ЕО) № 1981/2006 на Комисията (ОВ L 368, 23.12.2006 г., стр. 99).[3] ОВ L 106, 17.4.2001 г., стр. 1. Директива, последно изменена с Регламент (ЕО) № 1830/2003 (ОВ L 268, 18.10.2003 г., стр. 24).[4] http://www.efsa.europa.eu/EFSA/efsa_locale-1178620753816_1178620784791.htm[5] ОВ L 10, 16.1.2004 г., стр. 5.[6] ОВ L 268, 18.10.2003 г., стр. 24.[7] ОВ L 287, 5.11.2003 г., стр. 1.